**Use Cases**

**Opret hændelse**

En bruger ønsker at dokumentere en observation i systemet. Systemet viser brugeren en formular for at oprette hændelser. Brugeren kan vælge at indtaste bekymringsgrad, observeret adfærd, pædagogisk aktivitet, antal unge på stedet. Der kan udover disse tilknyttes en kommentar og et billede. Brugeren trykker gem, når den er færdig med at indtaste og systemet kobler den pågældende dato, lokation og tidspunkt for oprettelse på hændelsen og associerer hændelsen med brugeren. Systemet viser en bekræftelse på at hændelsen er oprettet.

**Opret hotspot**

Da der har været mange hændelser på en bestemt lokation hver mandag og onsdag aften, vil administratoren gerne oprette et hotspot for de pågældende tidspunkter. Admin trykker på kortet, hvor hotspottet skal være, og systemet viser en formular for oprettelse af hotspot. Admin indtaster en prioritet og navn. Admin trykker gem efter indtastning og den valgte lokation bliver associeret med hotspottet. Systemet viser en bekræftelse på at hotspottet er oprettet.